b'\n_START_ARTICLE_\nPoder f\xc3\xa0ctic\n_START_PARAGRAPH_\nPoder f\xc3\xa0ctic es refereix al sector de la societat al marge de les institucions pol\xc3\xadtiques que exerceix sobre aquestes una gran influ\xc3\xa8ncia, basada en la seva capacitat de pressi\xc3\xb3 (per exemple: la banca, l\'Esgl\xc3\xa9sia, els mitjans de comunicaci\xc3\xb3), o sigui, l\'influencia s\'exerceix al marge de les causes formals d\'una organitzaci\xc3\xb3 i est\xc3\xa0 basada en els fets o limitat a ells, i no en un te\xc3\xb2ric o imaginari. \xc3\x89s a dir que el poder f\xc3\xa0ctic no coincideix necess\xc3\xa0riament amb l\'aparell formal de l\'Estat  per\xc3\xb2 pot influir en les estructures legals i regulat\xc3\xb2ries, per mitj\xc3\xa0 de la seva autoritat informal o la seva capacitat de pressi\xc3\xb3. El poder f\xc3\xa0ctic no est\xc3\xa0 legitimat ni sempre busca la legitimitat per exercir la seva acci\xc3\xb3, per\xc3\xb2 exerceix de facto (de fet) el poder encara que no ho faci de iure (legalment), ja que la seva mera exist\xc3\xa8ncia el fa ser determinant. _NEWLINE_La major part de les ocasions no \xc3\xa9s necessari que s\'imposi per la for\xc3\xa7a, li es suficient amb explicitar, o fins i tot suggerir els seus desitjos perqu\xc3\xa8 es facin realitat, la clau del seu exercici \xc3\xa9s la seva capacitat de control de mecanismes externs a la pol\xc3\xadtica per aconseguir poder pol\xc3\xadtic, com per exemple el domini de recursos vitals o estrat\xc3\xa8gics, que li donen el control de la ideologia, la societat i l\'economia. Per exemple en comptes de controlar el govern de torn, controlen o influeixen la seva legislaci\xc3\xb3, de manera legal o gaireb\xc3\xa9 legal._NEWLINE_Un exemple t\xc3\xadpic de poder f\xc3\xa0ctic \xc3\xa9s la influ\xc3\xa8ncia exercida per grups de poder com poden ser: la banca, l\'oligarquia, o els interessos plutocr\xc3\xa1ticos, aix\xc3\xad com l\'Esgl\xc3\xa9sia, les centrals sindicals o els mitjans de comunicaci\xc3\xb3 massiva. En certs corpus te\xc3\xb2rics-ideol\xc3\xb2gics es denomina al fenomen causat pel poder f\xc3\xa0ctic com a mercantilisme empresarial o capitalisme d\'Estat.\n_START_SECTION_\nTerminologia\n_START_PARAGRAPH_\nHabitualment el terme s\'aplica en plural: "els poders f\xc3\xa0ctics a Espanya durant el final del franquisme i la Transici\xc3\xb3 eren l\'esgl\xc3\xa9sia, l\'ex\xc3\xa8rcit i la banca (o els capitalistes)", i al debat pol\xc3\xadtic espanyol se segueix parlant de poders f\xc3\xa0ctics post-franquistes encara influents._NEWLINE_Similars exemples de poders f\xc3\xa0ctics poden trobar-se en pa\xc3\xafsos d\'Am\xc3\xa8rica Llatina, amb l\'afegit del poder exterior que suposa la pres\xc3\xa8ncia dels interessos dels Estats Units._NEWLINE_El mateix fenomen s\'ha vist en grans parts d\'Am\xc3\xa8rica Llatina, per exemple, abans de la Guerra Civil d\'El Salvador de 1980-1992 el pa\xc3\xads va ser dominat per "les catorze fam\xc3\xadlies". Per a alguns analistes, el paper central que juguen els "poders f\xc3\xa0ctics" posa en dubte la solidesa i estabilitat de la democr\xc3\xa0cia en molts pa\xc3\xafsos.   _NEWLINE_La consideraci\xc3\xb3 dels grans propietaris dels mitjans de comunicaci\xc3\xb3 i premsa com un quart poder l\'aproximaria al concepte de "poder f\xc3\xa0ctic", per\xc3\xb2 no els mitjans de comunicaci\xc3\xb3\xc2\xa0en si mateixos (que serien un poder m\xc3\xa9s, a l\'estil dels tres poders cl\xc3\xa0ssics de Montesquieu, i per tant ni m\xc3\xa9s ni menys f\xc3\xa0ctic que ells), sin\xc3\xb3 als que\xc2\xa0controlen aquests mitjans (grups empresarials, per exemple)._NEWLINE_Molt habitualment s\'al\xc2\xb7ludeix de forma metaf\xc3\xb2rica a la forma en qu\xc3\xa8 els poders f\xc3\xa0ctics graviten sobre la vida p\xc3\xbablica, amb la mera amena\xc3\xa7a de la seva actuaci\xc3\xb3: com per exemple en l\'expressi\xc3\xb3 "soroll de sabres" o fins i tot "soroll de sotanes".'